钦定古今图书集成/理学汇编/文学典/第008卷 > 王楙野客丛谈 > 《汉人多引逸经》
## 钦定古今图书集成/理学汇编/文学典/第008卷 > 王楙野客丛谈 > 《汉人多引逸经》

汉人多引逸经之词，汉武元朔诏曰“九变复贯，知言
之选”，元鼎诏曰“《诗》云‘四牡翼翼，以征不服’，杨终曰《诗》
云皎皎练丝，在所染之”，张衡曰“立功立事，式昭德音”，
注：“《逸诗》曰祈招之愔愔，式昭德音。”引《逸诗》者如此。《晁
错赞》：“《书》曰毋为权首，将受其咎。”《王商传》：“《周书》曰以左
道事君者诛。”师古注：《逸书》之词。《萧何传》：“《周书》曰天予
不取，反受其咎。”《律历志书》曰：“先其算命。”《萧望之传书》
曰：“戎狄荒服。”《陈汤传周书》曰“记人之功，忘人之过。”《主
父偃传周书》曰：“安危在出令，存亡在所用。”师古注此
《周书》者，本《尚书》之馀，引《逸书》者如此。